Na temelju Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/12, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20), Pravilnika o pomoćnicima u nastavi i stručno komunikacijskim posrednicima (NN 102/18), Pravilnika o izmjeni Pravilnika o pomoćnicima u nastavi i stručno komunikacijskim posrednicima (NN 22/2020) te sukladno uvjetima projekta Uz potporu sve je moguće, faza IV u okviru Poziva za dodjelu bespovratnih sredstava UP.03.2.1.06 "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV" koji se financira sredstvima Europskog socijalnog fonda u okviru Operativnog programa "Učinkoviti ljudski potencijali" 2014-2020, **Ekonomska i turistička škola Daruvar** objavljuje

**NATJEČAJ**

**za zapošljavanje osoba za obavljanje poslova pomoćnika/ce u nastavi**

**BROJ TRAŽENIH OSOBA**: tri (3) pomoćnika/ce u nastavi, nepuno radno vrijeme; jedan izvršitelj do 30 sati tjedno, jedan izvršitelj do 32 sata tjedno, jedan izvršitelj do 36 sati tjedno

**MJESTO RADA**: Daruvar

**VRSTA UGOVORA**: ugovor o radu na određeno vrijeme za nastavnu godinu 2021./2022.

**PRIJEVOZ**: djelomično

**POSEBNI UVJETI:**

* punoljetnost
* minimalno četverogodišnje srednjoškolsko obrazovanje
* pomoćnik u nastavi ne smije biti roditelj/skrbnik niti drugi član uže obitelji učenika kojem se pruža potpora
* kandidat/kinja nije pravomoćno osuđen za kaznena djela za koja se goni po službenoj dužnosti sukladno članku 106. Zakona o odgoju i obrazovanju u osnovnoj srednjoj i da protiv osobe nije pokrenut kazneni postupak za djela za koja se goni po službenoj dužnosti i sukladno članku 106. Zakona o odgoju i obrazovanju u osnovnoj i srednjoj školi

**OPIS POSLOVA**

Osnovna zadaća pomoćnika/ce u nastavi je pružanje osobne stručne potpore učenicima s teškoćama u razvoju u osnovnim i srednjim školama Bjelovarsko-bilogorske županije, kako bi učenici s teškoćama u razvoju ravnopravno sudjelovali u svim nastavnim i izvannastavnim aktivnostima. Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama.

**PRIJAVA NA NATJEČAJ**

Uz vlastoručno potpisanu prijavu na natječaj kandidati/kinje trebaju priložiti:

1. životopis
2. dokaz o razini i vrsti obrazovanja (minimalno četverogodišnje srednjoškolsko obrazovanje)
3. dokaz o državljanstvu
4. potvrdu ili elektronički zapis Hrvatskog zavoda za mirovinsko osiguranje izdano u vrijeme trajanja natječaja
5. potvrdu o završenoj edukaciji za osposobljavanje pomoćnika u nastavi za učenike s teškoćama u razvoju ako ju kandidat posjeduje
6. dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi izdan za vrijeme trajanja natječaja

Nije potrebno dostavljati original dokumente, jer se natječajna dokumentacija ne vraća.

Izabrani kandidati/kinje dužni su prije sklapanja ugovora dostaviti original dokumentaciju kao i original potvrdu o nekažnjavanju izdanu na dan zasnivanja radnog odnosa.

U prijavi obavezno navesti adresu stanovanja, kontakt broj mobitela i elektronsku poštu (e-mail).

Svaki kandidat prijavom na natječaj i dostavom dokumentacije daje privolu za obradu osobnih podataka u svrhu provedbe natječajnog postupka i zasnivanje radnog odnosa.

Ukoliko kandidat/kinja koji se prijavljuje na natječaj ostvaruje pravo prednosti pri zapošljavanju prema posebnom propisu, u svojoj zamolbi dužan/na se je pozvati na to pravo te priložiti sve dokaze o ostvarivanju prava prednosti.

Kandidati/kinje koji ostvaruju pravo prednosti pri zapošljavanju sukladno odredbama Zakona o hrvatskim braniteljima (NN 121/2017) dužni su prilikom prijave na natječaj slijediti odredbe Zakona o hrvatskim braniteljima glede prilaganja potrebne dokumentacije. Upute o navedenom nalaze se na linku: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni ili elektronskom poštom na dostavljeni e-mail u prijavi.

Na natječaj se mogu ravnopravno javiti kandidati oba spola.

S pomoćnikom/com u nastavi, škola će sklopiti pisani ugovor o radu u kojem će biti utvrđeni poslovi, trajanje, tjedno zaduženje te ostala međusobna prava, obveze i odgovornosti ugovornih strana.

Rok prijave je osam (8) dana od dana objave natječaja.

Prijave na natječaj s dokazima o ispunjavanju uvjeta dostavljaju se na adresu škole:

Ekonomska i turistička škola Daruvar, Gundulićeva 14, 43500 Daruvar,

s naznakom "ZA NATJEČAJ ZA POMOĆNIKA/CU U NASTAVI".

Nepravodobne i nepotpune prijave neće biti razmatrane.

O rezultatima natječaja kandidati/kinje će biti obaviješteni u zakonskom roku na isti način.

Natječaj se objavljuje na Zavodu za zapošljavanje, oglasnoj ploči i web stranici škole dana 19.08. 2021.g.

KLASA: 112-01/21-04/01

URBROJ: 2111-24/01-21-02

Daruvar, 19.08.2021.

Ravnateljica škole:

Dinka Kavalir, dipl.oec.